Samuel Wanjiru

Samuel Kamau Wanjiru (født 10. november 1986, død 15. mai 2011 i Nyahururu) var en kenyansk friidrettsutøver som spesialiserte seg på langdistanseløp.

Wanjiru var bare 18 år da han satte verdensrekord på halvmaraton, under en konkurranse i Rotterdam. Tiden 59.16 var en forbedring av Paul Tergats tidligere rekord. I 2005, under et stevne i Brussel satte han også juniorverdensrekord på 10 000 meter med tiden 26.41,75. 

I 2007 forbedret han igjen verdensrekorden på halvmaraton da han løp på 58.33. I 2008 ble han nummer to på London Marathon da han for første gang løp under 2.06. Samme år kom karrierens høydepunkt; gull på maratonøvelsen under OL i Beijing. I 2009 vant han London Marathon, på ny løpsrekord som per mai 2011. Wanjiru vant også Chicago Marathon i 2009 og forsvarte sin tittel der i 2010.

Han døde søndag 15. mai 2011, etter et fall fra balkongen i 2. etasje i sitt eget hjem i byen Nyahururu, nordvest for hovedstaden Nairobi. Politiet etterforsker dødsfallet som et mulig selvmord.vg.no OL-vinner omkom etter fall fra balkong 

 Referanser 

 Eksterne lenker 




Kategori:Kenyanske maratonløpere
Kategori:Olympiske mestere for Kenya
Kategori:Medaljevinnere under Sommer-OL 2008
Kategori:Deltakere for Kenya under Sommer-OL 2008
Kategori:Friidrettsutøvere under Sommer-OL 2008
Kategori:Fødsler i 1986
Kategori:Dødsfall i 2011
Kategori:Vinnere av London Marathon
Kategori:Vinnere av Chicago Marathon
Kategori:Kenyanske langdistanseløpere